1 40 V a h I e n 



Fol. 2 v. | Pro Ctesiphonte Demosthenis oratio incipit feliciter. 



Deos ac deas omnes quaeso, viri Athenienses, primum ut 

 quanta ego semper et in rem publicam et in vos omnes benivolentia 

 fui affectus, tanta ipsi in me dicturnm hodie causam affecti sitis, 

 deinde ut quod ad religionem, quod ad gloriam, quod ad utilitatem 

 vestram maxime pertinet, id eisdem diis ducibus statuendum putetis, 

 et ante omnia, ne accusatori obsequamini iudices quemadmodum 

 audire debeant edocenti — hoc enim indignissimum foret — sed 

 leges potius iusiurandumque sequamini, in quo cum cetera aequissime 

 scripta sunt, tum vel hoc praecipue, ut utrumque litigatorem aequa- 

 biliter audiatis : per quod intelligitur, non modo de causa nondum 

 perorata nihil esse praeiudicii faciendum paremque ambobus beni- 

 gnitatem exhibendam, verum etiam quod quisque in dicendo in- 

 stitutum sequi maluerit quodque defensionis genus elegerit, eo sibi 

 uti permittendum. Etenim, viri Athenienses, multis ego in rebus de- 

 teriore condicione sum quam Aeschines in hodierno cerlamine, sed 

 maxime duabus, una, quod non idem utriusque discrimen agitur: neque 

 enim tanti refert. hunc accusationis victoria frustrari, quanti me vestra 

 omnium benivolentia privari. Ac mihi sane — sed nolo aliquid in 

 Fol. 3 r. ipso statim orationis ingressu tristius dicere: | iste certe supervacua 

 quadam ratione ad accusandum descendit. Altera, quod ita natura 

 comparatum est, ut unus quisque conviciatores quidem ac maledicos 

 cum voluptate, narratores vero laudum suarum cum molestia audiat: 

 ita quod auditoribus iocundum esse consuevit, id huic conceditur, 

 quo autem omnes ut sie dicam stomachari solent, hoc mihi relin- 

 quitur. Quodsi ego huiusmodi oßensionem reformidans de rebus 

 meis gestis silentium egero, profecto nee habere, unde obieeta di- 

 luam, videbor, nee quare praemio afficiendus sim, posse ostendere: 

 sin vero ad ea aggrediar, quae egi et in republica gessi, nimirum 

 de memet ipso cogar saepius ioqui : dabo tarnen operam, ut id quam 

 modestissime faciam. Quod quandoquidem fieri aliter non potest et 

 hoc a me ipsa res exigit, culpa penes hunc omnis esse censenda 

 est, huius pugnae auetorem. Arbitror autem, viri Athenienses, apud 

 vos omnes constare, commune utriusque periculum esse in hac 

 causa meum et Ctesiphontis, quodque nihilo minorem sollicitudinem 



